पाकिस्तान के पूर्व प्रधानमंत्री नवाज शरीफ और उनकी बेटी मरियम की थोड़ी देर में कोर्ट में पेशी होने वाली है। पेशी के बाद ही पता चल पाएगा की नवाज और उनकी बेटी मरियम को जेल में ही रहना होगा या बेल मिल जाएगी। बता दें कि दोनों को देर रात रावलपिंडी की अदियाला जेल ले जाया गया। दोनों को वहां तक पहुंचाने के लिए पुलिस की अलग-अलग बख्तरबंद गाड़ियों का इस्तेमाल किया गया। जेल के नियमों के मुताबिक उनकी जेल अस्पताल मेडिकल जांच की जा सकती है।